बे समावनो कक्राझार जिल्लानि 7 नं फकिराग्राम अपेन बिटिसि बियाबनि फकिराग्रामाव, फकिराग्राम ब्ल’क कंग्रेसनि मावखुलि बेखेवनाय हाबाफारियाव बाहागो लानानै आसाम राज्यो कंग्रेसनि गाहाइ नेहाथारि दुर्गा दास बर’आ बुङोदि, गोलाव सम कर’ना भाइरासनि थाखाय बिसायखथि आयगआ बिटिसि बिसाइख’थिखौ बन्द’ लाखिथ’नायनि उनाव दिनै फोसावबाय। बिसाइख’थि आयगआ बिसाइख’थिनि खालारखौ फोसावनाय लोगो लोगो कंग्रेसनि दैदेनगिरि दुर्गा दास बर’आ बिजेपि दोलोखौ थांखिनानै गोख्रों रावजों सोंखारिनाय बिबुंथि होयो। दुर्गा दास बर’आ बुङोदि बिजेपिआ बिटिसि बिसाइख’थियाव बादायलायनो थाखाय लोरबां थासारियाव दङमोन। बिजेपि दोलोआ दले बले बिसाइख’थिखौ लानानै बिटिसि गुबुन गुबुन ओनसोलफोराव सुबुं गौमा दिन्थिफुंनायनि उनाव राजखान्थि दोलोआ एसे स्रांआव फैनाय लोगो लोगो बिसाइख’थिनि खालारखौ फोसावदों होन्नानै बुङो।